### Resumé

Kolding Kommune har startet et projekt for at beskytte [adresse] mod oversvømmelser ved kraftige regnhændelser og ekstrem afstrømning i vandløbene. Projektet er nødvendigt for at forhindre, at vand fra oplandet ledes mod [adresse] og der vil i den forbindelse blive etableret dæmninger med sluser, afværgeforanstaltninger samt områder til opmagasinering af vand i bassiner i oplandet, herunder vådområdet ved [adresse], der er delvist placeret i Vejle Kommune.

Efter en lang proces med udstrakt inddragelse af lodsejerne er der opnået enighed om principperne for udbetaling af erstatning for tab i forbindelse med projektet, herunder at kommunen skulle udvise ekspropriationsvilje i denne forbindelse. Det har Kolding Kommune taget beslutning om og har nu anmodet Vejle Kommune om at tilkendegive ekspropriationsvilje for så vidt angår arealer, beliggende i [adresse] geografiske område. Kolding Kommune afholder alle udgifter i forbindelse med gennemførelsen af projektet.

### Sagsfremstilling

[adresse] har i lighed med [adresse] store udfordringer med oversvømmelse ved store regnhændelser og ekstreme afstrømninger i vandløbene. I henhold til Kolding Kommunes Klimatilpasningsplan og Risikostyringsplan har Kolding Kommune og BlueKolding igangsat klimatilpasningsprojektet, Oplandsprojektet, som skal forebygge og minimere oversvømmelser af [adresse]. Oplandsprojektet indebærer, at der opmagasineres vand i oplandet, med henblik på at afværge oversvømmelser i Kolding midtby.

[adresse] og Fællesforvaltningen har undersøgt opmagasineringsmuligheder i en række vandløbssystemer for at finde den nødvendige kapacitet til at kunne opbevare store nedbørsmængder i oplandet.

De udførte beregninger viser, at Oplandsprojektet skal have en magasinvolumen på 0,9 mio. m3 i det nuværende klima og 2,3 mio. m3 i 2075 klimaet. Det samlede klimaprojekt skal kunne håndtere en 100-års hændelse i 2075 klimaet, hvilket sker ved en kombination af følgende elementer:
• Oplandsprojektet med en magasinvolumen på 2,3 mio. m3 vand
• Pumpe med sluse på udløb af [adresse]
• Forhøjelse af brinker langs [adresse] gennem byen
Der opmagasineres vand i bassiner i oplandet ved hhv. ådalen vest for motorvej E45, i [adresse] ned til Harteværket samt i ådalen ved [adresse].

Bølling Bæk magasinet ligger delvist i Vejle Kommune se venligst nedenfor på kortet.

![](data:image/jpeg;base64...)

*Figur 1. Kort over opmagasineringsmuligheder i Oplandsprojektet.*

**Projektet kort fortalt**

I ådalen vest for motorvej E45 vil der blive etableret en dæmning med sluse, som kan tilbageholde store mængder vand fra oplandet. Desuden bliver der etableret diger med sluser i [adresse] med afvikling af vand gennem Harteværket samt etableret en dæmning med sluse i ådalen ved [adresse] Etablering af dæmning med sluser er en vandløbsreguleringssag, som kræver tilladelse efter vandløbsloven § 48.

Som en del af Oplandsprojektet er det nødvendigt at pålægge lodsejerne en servitut, der forbyder terrænændringer. Dette forbud er nødvendigt for at opretholde den nødvendige volumen i magasinerne. Servitutten vil blive tinglyst på de enkelte ejendomme inden for projektgrænsen for Oplandsprojektet. Ekspropriation af de nødvendige arealer og rådighedsindskrænkninger i forbindelse med klimatilpasningsprojektet ske med hjemmel i vandløbslovens § 71.

Når sluserne aktiveres, vil arealerne opstrøms dæmningerne blive oversvømmet og vandet midlertidigt blive opmagasineret i oplandet bag dæmningerne. Denne opmagasinering er en konsekvens af vandløbsreguleringen og denne oversvømmelse af arealer skal de berørte lodsejere tåle som en følge af vandløbsreguleringstilladelsen, jf. vandløbslovens § 48. De berørte lodsejere vil være berettigede til erstatning, jf. vandløbslovens § 51.

**[adresse] andel i projektet**

Kortet nedenfor viser projektområdet i ådalen ved [adresse] samt placeringen af dæmningen med sluse i ådalen. Det fysiske anlæg og dermed arealbehovet til det fysiske anlæg placeres i Kolding kommune. De øvrige arealer inden for projektgrænsen udgøres af midlertidigt oversvømmede arealer, hvoraf arealerne nord for Bølling Bæk ligger i Vejle Kommune.

Klimatilpasningsprojektet indebærer, at Kolding Kommune har behov for at erhverve arealer til fysiske anlæg i form at dæmninger med sluser (inden for [adresse] grænser), samt pålægge arealer rådighedsindskrænkninger i form af forbud mod terrænreguleringer, opnå vej-adgang m.v. Dette gælder også for arealer i Vejle Kommune.

Hovedparten af Bølling Bæk området består af et vådområde etableret af [adresse], hvor der allerede er givet erstatning. De nye områder ligger derfor som en tynd bræmme omkring vådområdet.

De berørte arealer fremgår af vedlagte bilag fra Kolding Kommune, hvor det bør bemærkes, at total arealet er angivet, mens det konkrete behov for erhvervelse af nye arealer til oversvømmelse og dermed mulig for erstatning, kun svarer til en lille del deraf.

![](data:image/jpeg;base64...)

*Figur 2. Rød polygon viser den ydre Mike Thygesen. Markeringerne med turkis viser placeringerne af de fysiske anlæg. Den gule linje angiver kommunegrænsen mod Vejle Kommune, der på hovedparten af strækningen følger åens forløb.*

**Økonomisk kompensation**

Lodsejerne vil modtage en kompensation for at tåle oversvømmelserne, svarende til den vurderede reduktion i arealernes handelsværdi, dvs. det vurderede tab ved periodevise oversvømmelser som følge af projektet. Det antal hektar, som oversvømmes som følge af klimaprojektet, fremgår af følgende tabel, hvor påvirkningen er angivet for hvert område. Ved uenighed fastsættes erstatningens størrelse af taksationsmyndighederne.

|  |  |  |  |
| --- | --- | --- | --- |
|  | Dons Søerne | E45 | Bølling Bæk |
| Antal hektar, som oversvømmes i hvert område som følge af Oplandsprojektet | 176,0 hektar Heraf ejer Kolding Kommune 155,3 hektar | 64,3 hektar | 69,1 hektar (29,8 ha i Kolding Kommune og 39,3 i Vejle Kommune) |

For at få tilladelse skal de økonomiske forhold, herunder erstatninger til lodsejere, være endeligt afklaret, og der skal være en afklaring af arealerhvervelser og rådighedsindskrænkninger jf. bekendtgørelse om vandløbsregulering og restaurering mv. § 19, stk. 2. De specifikke oversvømmede matrikler fremgår af bilag 4.

**Inddragelse af interessenter**

Der har været en meget grundig inddragelse af lodsejerne i processen ved både stormøder for alle lodsejere og udvalgsmøder med valgte lodsejerrepræsentanter. Her er der bl.a. blevet udarbejdet principper for udbetalingen af erstatninger i forbindelse med projektet. Alle lodsejere i [adresse] Bæk området har fået tilbud om besøg i marken, hvilket mange tog imod. Vejle Kommune har været repræsenteret på alle møder og besøg.

Der har været udtrykt stor opbakning til projektet, hvor de fleste indvendinger har omhandlet det tidligere vådområdeprojekt, der blevet vådere end lovet. Forholdet indgår i principperne for udbetaling af erstatning efter aftale med lodsejerrepræsentanter. Det er med lodsejergruppen aftalt at der, som opfølgning på projektet, bliver etableret et lodsejerlag omkring [adresse], der vil have fokus på de udfordringer der kan være omkring vedligeholdelse og oversvømmelser generelt i området.

**Anmodning om opbakning**

For at sikre opbakning og fremdrift til [adresse] bestræbelser for at beskytte Kolding by mod oversvømmelser, anmoder forvaltningen Byrådet om at tilkendegive ekspropriationsvilje til at gennemføre klimatilpasningsprojektet. Med beslutningen om ekspropriationsvilje kan der optages forhandlinger med de berørte lodsejere om aftaler på ekspropriationslignende vilkår. Under disse vilkår vil frivillige aftaler som udgangspunkt sikre lodsejeren mere fordelagtige skattemæssige vilkår, som afklares direkte mellem lodsejer og Skattestyrelsen. Såfremt der ikke kan indgås frivillige aftaler, vil der skulle træffes egentlig ekspropriationsbeslutning. Beslutningen om endelig ekspropriation vil blive forelagt Byrådet. En ekspropriationsbeslutning kan påklages af lodsejeren, og erstatningens størrelse kan afprøves ved en taksationsforretning.

**Historik**

En tilsvarende sag er godkendt i [adresse] udvalg for Natur, Miljø og Klima den 14. maj 2025. Indstillingen som besluttet er vedlagt som bilag.

### Økonomi

Kolding Kommune afholder alle udgifter relateret til klimaprojektet inklusiv erstatninger og servitutpålæggelse.

### Klima og resiliensvurdering

Projektets formål er at sikre klimarobusthed og resiliens i Kolding by.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 2. juni 2025, punkt 100:

**at** Byrådet med hjemmel i vandløbslovens § 71 tilkendegiver villighed til at pålægge rådighedsindskrænkninger på ekspropriationslignende vilkår på de berørte arealer ved [adresse] i [adresse] geografiske område, såfremt det ikke er muligt at indgå frivillige aftaler med ejerne af de berørte ejendomme.

#### Beslutning fra Klima-, Natur- og Miljøudvalget, den 2. juni 2025, punkt 100:

Anbefalet.

Sten Jepsen var fraværende.

#### Beslutning fra Økonomiudvalget, den 16. juni 2025, punkt 170:

Anbefales.

Fraværende: Solveig Friis og Kim Lund.

### Beslutning

Godkendt.

Fraværende: Benjamin Johnsen, i stedet mødte Dan Olesen.

Fraværende: Kim Lund, i stedet mødte Ib Andersen.

Fraværende: Ingelise Ravn, i stedet mødte Amanda Kjeldsen.

Fraværende: Kjeld Carlsen.